Blimea - Uiquipedia

# Blimea

### De Uiquipedia

Blimea
Xentiliciu | blimeín, blimeína
Conceyu | Samartín del Rei Aureliu
Partíu xudicial | Llaviana
Población (2005) | 3867 hab
Superficie | 9,66 km2
Densidá (2005) | 400,31 hab/km2

Blimea ye una de les cinco parroquies actuales del conceyu de Samartín del Rei Aureliu (Asturies), la que se topa más al oriente. El ríu Nalón divídela en dos grandes mitaes y forma una amplia vega que ye onde se llevanta la villa de Blimea capital de la parroquia. Amás de la villa, componen el territoriu blimeín les fasteres de La Cabezá y La Cuesta, na lladera a la mandrecha el ríu Nalón, y les de Sanamiés y La Capellanía Sienra na de la manzorga. No que cinca a les llendes territoriales de la parroquia hai que constatar que na década de los cincuenta del sieglu XX una de les sos fasteres tradicionales, El Valle de la Cerezal, pasó a formar parte de la parroquia de Santa Bárbola, cola que siempre tuvo integrada tanto no hidrográfico como no llingüistico. Les llendes actuales de la parroquia de Blimea son: al norte, el conceyu de Bimenes y la parroquia de Cocañín; al este el conceyu de Llaviana; al sur la parroquía de Santa Bárbola y al oeste la parroquia de Samartín.

## [editar] Historia

En La Campa La Españal atópase un monumentu megalíticu de reciente catalogación colo que hai señes que ya el territoriu de la parroquía taba habitáu hai bien d'años.

Trátase de una d'una parroquia antigua que yá figura como tal y col nome de "Vimea" nel Inventariu de Parroquies ellaboráu por orden del Obispu d'Uviéu, D. Gutierre de Toledo ente los años 1385-1386. Como "Bimeda" conseñase nel Libro de la hermita de Santa Bárbora nos años de 1687 y 1784.

En 1834, na Primera Guerra Carlista, fuercies carlistes baten en territoriu la parroquia a una columna lliberal, ayudando a semar l'alarma na fastera centru-occidental d'Asturies.

## [editar] Pueblos

Blimea dende el pueblu de Llai, al fondo vese Sanamiés

- L'Angariella
- La Bobia
- Burganeo
- Llai
- Les Quintanes
- Sanamiés
- Sienra
- Villalaz

## [editar] Fiestes

- El primer fin de selmana d'agostu cellébrense Les fiestes de nuestra señora de les Nieves.
- El primer fin de selmana d'avientu cellébrase La fiesta gastronómica de los Pimientos Rellenos

## [editar] Enllacios esternos

- Asociación de vecinos de Blimea
- Albergue El Florán Blimea
- Peña Sportinguista El Indio-Blimea

Retrieved from "http://ast.wikipedia.org../../../b/l/i/Blimea.html"

Categoría: Parroquies de Samartín del Rei Aureliu

##### Views

- Artículu
- Discusión
- Revisión actual

##### Buscar

##### Otres llingües

- Español